Na podlagi 22. člena Statuta Društva nogometnih trenerjev Murska Sobota, je UO DNT M. Sobota, dne 1. 6. 2017 sprejel in dne 8.10.2020 dopolnil

**PRAVILNIK O VOLITVAH IN RAZREŠITVAH VOLJENIH ORGANOV DRUŠTVA NOGOMETNIH TRENERJEV MURSKA SOBOTA**

1. **SPLOŠNE DOLOČBE**
2. **člen**

(*namen*)

Ta pravilnik določa načela volitev in način, postopek in roke kandidiranja ter druga navodila za razrešitev in izvedbo volitev za predsednika, članov upravnega odbora, članov nadzornega odbora in disciplinskega sodnika Društva nogometnih trenerjev Murska Sobota (v nadaljevanju DNT MS)

1. **člen**

(*volitve in razrešitve*)

1. Skupščina DNT MS voli in razrešuje predsednika DNT MS.
2. Skupščina DNT MS voli in razrešuje člane upravnega odbora DNT MS.
3. Skupščina DNT MS voli in razrešuje člane nadzornega odbora DNT MS.
4. Skupščina DNT MS voli in razrešuje disciplinskega sodnika DNT MS.
5. **člen**

(*volilna pravica*)

1. Pravico glasovati na volitvah in razrešitvah ima trener, ki je član DNT MS (plačana članarina za tekoče koledarsko leto).
2. Vsak trener ima na volitvah in razrešitvah enako število glasov.
3. **člen**

(*kandidati*)

1. Kandidat je lahko samo državljan Republike Slovenije, ki je na dan glasovanja dopolnil 18 let, je aktiven trener najmanj 3 leta in ni bil pravnomočno obsojen za kaznivo dejanje.
2. Kandidat za predsednika DNT MS ne more istočasno kandidirati za ostala razpisana mesta v organe društva.
3. Kandidat lahko kandidira samo za eno funkcijo v organih DNT MS.
4. **člen**

(*glasovanje*)

1. Po 20. členu Statuta DNT MS je glasovanje na Skupščini DNT MS javno.
2. Za tajne volitve se lahko Skupščina DNT MS odloči na predlog komisije za volitve.
3. **RAZPIS VOLITEV, ROKI IN ORGAN, KI VODI VOLITVE**
4. **člen**

(*razpis in izvedba volitev*)

1. UO DNT MS razpiše volitve v organe DNT MS.
2. Volitve se razpišejo najmanj trideset dni pred iztekom petletne mandatne dobe članov organov DNT MS, razen za člane UO DNT MS, ki so v UO DNT MS imenovani po Statutu društva (predsednik sveta zaslužnih trenerjev DNT MS).
3. Če predsednik DNT MS odstopi ali je nastopil trajni zadržek za opravljanje funkcije predsednika DNT MS, se volitve predsednika DNT MS izvedejo najkasneje v štiridesetih dneh po odstopu oz. nastopu trajnega zadržka.
4. Za ostale člane organov DNT MS, ki so odstopili ali je nastopil trajni zadržek za opravljanje funkcije, se v roku trideset dni po odstopu oz. nastopu trajnega zadržka, opravijo volitve za nove člane organov, oz. se smiselno preložijo do naslednje Skupščine društva, če s tem ni ogroženo delovanje društva.
5. **člen**

(*dan razpisa volitev in dan glasovanja*)

1. UO DNT MS s sklepom o razpisu volitev, določi dan razpisa volitev in glasovanja.
2. Sklep o razpisu volitev se v pisni obliki po redni ali elektronski pošti posreduje vsem članom DNT MS.
3. **člen**

(*volilni organ*)

1. Volitve in razrešitve vodi in izvaja volilna komisija, ki jo imenuje UO DNT MS.
2. Volilno komisijo sestavljajo trije člani (predsednik volilne komisije in dva člana).
3. Volilna komisija skrbi za zakonitost volitev in razrešitev, enotno uporabo določb tega pravilnika, ki se nanašajo na volilni postopek, izda obrazce za izvrševanje določil tega pravilnika, pripravi glasovnice in objavi volilni rezultat.
4. **KANDIDIRANJE**
5. **člen**

(*pisno soglasje in priloga kandidata*)

1. Za kandidaturo za predsednika DNT MS je potrebno pisno soglasje kandidata.
2. Kandidat za predsednika DNT MS mora k kandidaturi priložiti:
* navedbo za katero funkcijo kandidira;
* program dela;
* Izjavo in dokazilo, da je aktiven v nogometu vsaj tri leta in
* Izjavo, da ni pravnomočno obsojen za kaznivo dejanje.
1. Kandidat za predsednika in ostalih organov društva lahko umakne soglasje h kandidaturi s pisno izjavo, ki se neposredno predloži volilni komisiji, najpozneje tri dni pred dnevom glasovanja.
2. **člen**

(*rok za vložitev kandidatur*)

1. Predlog kandidature se vloži neposredno na sedež DNT MS s pripisom - za volilno komisijo, najkasneje deset dni pred dnevom glasovanja.
2. Volilna komisija preveri skladnost vloženih kandidatur s Statutom DNT MS in tem pravilnikom.
3. **člen**

(*seznam kandidatur*)

1. Volilna komisija z žrebom določi seznam z imeni kandidatov za funkcije v organih DNT MS in ga objavi preko svojih sredstev obveščanja članov DNT MS.
2. **GLASOVANJE**
3. **člen**

(*glasovnica*)

1. Glasovnice za volitve članov v organe DNT MS so ločene.
2. Glasovnice so v papirnati obliki, oz. so v primeru uporabe elektronskih naprav ustrezno označene.
3. Na glasovnici je navedeno navodilo za glasovanje.
4. **člen**

(število glasov)

1. Trener, ki ima pravico glasovati, ima en glas na volitvah za predsednika DNT MS.
2. Trener, ki ima pravico glasovati, ima štiri glasove na volitvah za podpredsednika DNT MS.
3. Trener, ki ima pravico glasovati, ima po en glas na volitvah za disciplinskega sodnika.
4. Trener, ki ima pravico glasovati, ima na volitvah članov upravnega in nadzornega odbora največ toliko glasov, kolikor članov ima posamezni odbor.
5. **člen**

(način glasovanja v primeru tajnih volitev)

1. Delegat glasuje tako, da obkroži oz. ustrezno označi zaporedno številko pred imenom in priimkom kandidata, za katerega želi glasovati.
2. **VEČINA ZA IZVOLITEV**
3. **člen**

(večina za izvolitev predsednika)

1. Za predsednika DNT MS je izvoljen kandidat, ki je dobil več kot polovico veljavnih glasov tistih, ki imajo pravico glasovati.
2. Če noben kandidat ni dobil več kot polovico veljavnih glasov tistih, ki imajo pravico glasovati, se glasovanje ponovi med kandidatoma, ki sta dobila največje število glasov.
3. Če je več kandidatov dobilo enako najvišje število glasov ali, če je dvoje ali več kandidatov dobilo enako drugo najvišje število glasov, se izbira kandidatov za ponovno glasovanje opravi z novim glasovanjem. V drugi krog glasovanja se uvrsti kandidat, ki je dobil najvišje število glasov.
4. Če je med dvoje ali več kandidati tudi po drugem krogu glasovanja najvišje število glasov enako, se izbira kandidatov za ponovno glasovanje določi z žrebom.
5. Na glasovnici sta kandidata navedena po vrstnem redu glede na število dobljenih glasov pri prvem glasovanju. Če je bilo število glasov enako, se vrstni red določi z žrebom.
6. **člen**

(*volitve ostalih organov DNT MS*)

1. Za člane upravnega odbora, nadzornega odbora, disciplinskega sodnika je izvoljen tisti kandidat, ki je dobil največ glasov.
2. Če je dvoje ali več kandidatov dobilo enako število glasov, se opravi ponovno glasovanje. Če tudi po tem krogu ni prišlo do izvolitve, se določi zmagovalnega kandidata z žrebom.
3. **RAZREŠITEV PREDSEDNIKA OSTALIH ORGANOV DNT MS**
4. **člen**

(*postopek*)

1. Skupščina razreši predsednika in ostale voljene organe tako, da izvoli novega predsednika DNT MS in nove člane organov DNT MS.
2. V primeru odstopa ali drugega trajnega zadržka za opravljanje funkcije predsednika DNT MS ali drugih organov DNT MS, se Skupščina DNT MS seznani s prenehanjem funkcije ali z odstopom.
3. **PREHODNE IN KONČNE DOLOČBE**
4. **člen**

(*veljavnost pravilnika*)

Ta pravilnik začne veljati z dnem potrditve UO DNT MS oz. z dnem, 8.10.2020.

Murska Sobota, 8.10.2020

 Predsednik DNT MS

 Zdenko Maučec, l.r.